Komisijas paziņojums Eiropas Parlamentam atbilstīgi ES Līguma 251. panta 2. punkta otrajai daļai par Padomes kopējo nostāju attiecībā uz Eiropas Parlamenta un Padomes regulas pieņemšanu jautājumā par metāliska dzīvsudraba eksporta aizliegumu un drošu glabāšanu /* COM/2008/0044 galīgā redakcija - COD 2006/0020 */





[pic] | EIROPAS KOPIENU KOMISIJA | Briselē, 29.1.2008 COM(2008) 44 galīgā redakcija 2006/0206(COD) KOMISIJAS PAZIŅOJUMS EIROPAS PARLAMENTAM atbilstīgi ES Līguma 251. panta 2. punkta otrajai daļai par Padomes kopējo nostāju attiecībā uz Eiropas Parlamenta un Padomes Regulas pieņemšanu jautājumā par metāliska dzīvsudraba eksporta aizliegumu un drošu glabāšanu 1. PRIEKŠVĒSTURE Datums, kad priekšlikums nosūtīts Eiropas Parlamentam un Padomei (dokuments COM(2006)636, galīgā redakcija – 2006/0206COD): | 2006. gada 26. oktobris | Eiropas Ekonomikas un sociālo lietu komitejas atzinuma datums: | 2007. gada 25. aprīlis | Eiropas Parlamenta atzinuma datums (pirmais lasījums): | 2007. gada 20. jūnijs | Kopējās nostājas (ar vienprātīgu lēmumu) pieņemšanas datums: | 2007. gada 20. decembris | 2. KOMISIJAS PRIEKŠLIKUMA MĒRĶIS Priekšlikuma mērķis ir īstenot Kopienas stratēģijas attiecībā uz dzīvsudrabu (dokuments COM(2005)20; 28.1.2005.) paredzēto 5. darbību (dzīvsudraba eksporta pakāpeniska pārtraukšana) un 9. darbību (hlora-sārmu rūpniecībā nevajadzīgā dzīvsudraba glabāšana). Tie ir daļa no plašāka šajā stratēģijā paredzēto gan ar tiesisko regulējumu saistīto, gan citu pasākumu kopuma. Komisijas priekšlikumā paredzēti divi īpaši ar dzīvsudrabu saistīti pasākumi: - metāliska dzīvsudraba eksporta aizliegums un - glabāšanas pienākuma noteikšana, kas attiecas uz trijiem metāliskā dzīvsudraba avotiem (hlora-sārmu rūpniecība, krāsaino metālu kalnrūpniecība un metalurģija, dabasgāzes attīrīšana), paredzot tā pagaidu glabāšanu, kā arī galīgu noglabāšanu. Papildus šiem noteikumiem paredzēts informācijas apmaiņas mehānisms un ziņošanas pienākums. Informācijas apmaiņai jānodrošina iespējas savlaicīgi identificēt potenciālo vajadzību pēc sīkāka tiesiska regulējuma. 3. KOMENTĀRI PAR KOPĒJO NOSTĀJU 3.1. Vispārīgi apsvērumi Komisija pilnīgi, daļēji vai principā piekritusi 8 no 40 grozījumiem, kurus Eiropas Parlaments ierosināja pirmajā lasījumā. Kopējā nostājā tagad burtiski vai pēc būtības ir iekļauti 2 grozījumi. Komisija akceptējusi grozījumus, kuros paredzēts noteikt sankcijas, grozījumus, kas saistīti ar informācijas apmaiņas paplašināšanu, un grozījumus, ar kuriem nedaudz mainīts apsvērumu formulējums. Komisija nav akceptējusi grozījumus, kas maina tās priekšlikuma juridisko pamatu, paplašina tā jomu, maina eksporta aizlieguma spēkā stāšanās termiņu, ierobežo metāliskā dzīvsudraba glabāšanu, paredzot tikai pagaidu glabāšanu, netieši paredz piemērot preferenciālu režīmu Almadenas ( Almadén ) objektam un paredz noteikt atbalsta pasākumus attīstības valstīm un nevalstiskajām organizācijām. Padome piekritusi nedaudz citādā formulējumā iekļaut Parlamenta ierosinātos grozījumus par sankciju noteikšanu. Komisija uzskata, ka kopējā nostāja atstāj bez izmaiņām priekšlikuma pieeju vai mērķus, un tāpēc to var atbalstīt kopumā. 3.2. Sīkākas piezīmes 3.2.1. Komisijas akceptētie Parlamenta grozījumi, kuri pilnīgi, daļēji vai principā iekļauti kopējā nostājā 17. un 34. grozījums iekļauts nedaudz citādā formulējumā. Tie iekļauti jaunā pantā par sankcijām un attiecīgi - sākotnējā priekšlikuma apsvērumā. 3.2.2. Komisijas noraidītie Parlamenta grozījumi, kuri pilnīgi, daļēji vai principā iekļauti kopējā nostājā Kopējā nostājā nav iekļauts neviens Komisijas noraidītais grozījums. 3.2.3. Komisijas un Padomes noraidītie Parlamenta grozījumi, kas nav iekļauti kopējā nostājā Lielāko daļu Parlamenta ierosināto grozījumu ir noraidījušas abas institūcijas, un tie nav iekļauti. 1., 7., 8., 9., 10., 16., 20., 22., 33. un 50. grozījums noraidīts, jo pretējā gadījumā tiktu ievērojami paplašināta joma, uz kuru regula attiecas (dzīvsudraba savienojumu eksporta aizliegums un dzīvsudrabu saturošu produktu importa aizliegums). Komisijas sākotnējā priekšlikuma ietekmes novērtējums neliecina, ka tās paplašināšana būtu nepieciešama vai radītu kādas priekšrocības. 2. un 19. grozījums noraidīts, jo izmaina priekšlikuma juridisko pamatu. 6. , 24. un 36. grozījums noraidīts, jo netieši paredz piemērot preferenciālu režīmu vienai glabāšanas vietai Almadenas ( Almadén ) objektā un kompensācijas pasākumus par bijušajām raktuvēm. Konkrētu glabāšanas vietu izvēle ir jāatstāj saimnieciskās darbības subjektu ziņā. Šī regula nav finanšu instruments, un atbalsta pasākumi jāveic ar citiem līdzekļiem, ja tie ir vajadzīgi un gadījumos, kad ir nepieciešami. 11. grozījums noraidīts, jo atsauce uz PARCOM lēmumu par dzīvsudraba katoda elektrolīzes šūnu izmantošanas pakāpenisku izbeigšanu hlora-sārmu rūpniecībā uz šo regulu neattiecas. 12., 15., 25., 26., 28. un 47. grozījums noraidīts, jo netieši nozīmē ierobežojumu, paredzot tikai pagaidu glabāšanu un tādējādi izslēdzot galīgu noglabāšanu. Komisija uzskata, ka, ievērojot stingrus drošības noteikumus, metāliskā dzīvsudraba galīga noglabāšana ir pilnīgi pieņemams risinājums. 16. un 35. grozījums noraidīts, jo nav nepieciešamas īpašas tiesību normas par sabiedrības informēšanu un izpratnes veicināšanu. Ar dzīvsudrabu saistītās bīstamības risks ir plaši izskaidrots, un visa attiecīgā informācija par Kopienas pasākumiem ir viegli atrodama internetā. 18., 38. un 39. grozījums noraidīts, jo tehniskā un finansiālā palīdzība attīstības valstīm un/vai nevalstiskajām organizācijām, kuras nodarbojas ar jautājumiem, kas saistīti ar dzīvsudrabu, nekādi nav saistīta ar šīs regulas darbības jomu. Šī regula nav finanšu instruments. 13., 30. un 32. grozījums noraidīts, jo tajos paredzētas ļoti sarežģītas un apgrūtinošas prasības attiecībā uz ziņošanu, kas nav samērīgas ar reālajām informācijas vajadzībām. 37. grozījums noraidīts, jo ierosinātais termiņš ir pārāk īss. 41. grozījums noraidīts, jo ir nevajadzīgs tāpēc, ka šis jautājuma tiesiskais regulējums jau noteikts IPNK direktīvā. 3.2.4. Komisijas pilnīgi, daļēji vai principā akceptētie Parlamenta grozījumi, kuri tomēr nav iekļauti kopējā nostājā Komisija daļēji vai principā akceptējusi kopējā nostājā neiekļauto grozījumu nr. 3, 4, 5, 14, 23 un 31 . Tie galvenokārt ir nelielas izmaiņas apsvērumu tekstā. 3.2.5. Padomes izdarītās papildu izmaiņas priekšlikumā Papildus 3. pantā paredzēts vēl viens metāliska dzīvsudraba pagaidu glabāšanas vai galīgas noglabāšanas variants klinšu iežos dziļi pazemē. 4. pantā pievienots 3. punkts, kurā paredzēts pirms eksporta aizlieguma spēkā stāšanās ar komitoloģijas procedūru izstrādāt metāliska dzīvsudraba glabāšanas tehniskos kritērijus. 5. pantā paredzētas ziņošanas papildu prasības importētājiem, eksportētājiem un glabātavu apsaimniekotājiem. Pārstrādāts 7. pants, kurā tagad paredzēts gan informācijas apmaiņas pienākums, gan pārskatīti un paplašināti Komisijas ziņošanas pienākumi, un iekļauta arī pārskatīšanas klauzula. 8. pantā pievienota īpaša norāde par dalībvalstu noteiktajiem eksporta ierobežojumiem. 4. SECINĀJUMS Padomes izdarītās izmaiņas Komisijai ir pieņemamas, jo tās attiecas tikai uz stingrākiem dzīvsudraba glabāšanas drošības noteikumiem un ziņošanas prasību palielināšanu. Tās nepaplašina priekšlikuma jomu. Tāpēc Komisija šo kopējo nostāju var akceptēt.